Қазақстанда ит-мысыққа чип тағу міндеттеледі
"Қазақстанда ит-мысыққа чип тағу міндеттеледі" | "https://abai.kz/post/170763"
TITLE: Қазақстанда ит-мысыққа чип тағу міндеттеледі
URL: https://abai.kz/post/170763
META: "Қазақстанда ит-мысыққа чип тағу міндеттеледі" | "https://abai.kz/post/170763"
DATE: 05.07.2023
AUTHOR(s): Abai.kz
TOTAL WORDS: 98
TEXT: «Жануарларға жауапкершілікпен қарау туралы» ҚР Заңына сәйкес, биыл 1 қыркүйектен бастап мысық пен итке чип тағу және оларды арнайы есепке қою міндетті болады. Ал үй жануарларының басқа түрлерін, яғни егеуқұйрық, хомяк немесе мини-пигтерді (ергежейлі үй шошқасы – автор түсіндірмесі) есепке алу ерікті негізде жүргізіледі. Қазақстандықтар үшін электрондық жүйеге жануарлары туралы ақпаратты енгізу – тегін. Дегенмен чип тағу үшін мысық пен ит иелері өз қалтасынан ақша төлеуі тиіс. Оны өтеуге мүмкіндігі жоқ әлеуметтік осал топтағы азаматтарға қызмет түрі тегін болмақ. Еnergyprom.kz порталының ақпаратына сай, еліміздің ірі қалаларында мысықтар мен иттерге чип тағу қызметінің бағасы 3,5-8 мың теңге аралығында. Abai.kz
